Nekoliko uputa za opis lika.

Pripazite da prilikom opisivanja ne nabrajate. Sjećate se, govorila sam vam već da to nije popis za Kaufland ili Lidl. Evo nekoliko primjera:

Vedrana ima šiške. Ima velike bademaste oči i veliki i lijepi osmijeh. Ima duguljasto lice.

 - U ovom opisu koristim pridjeve (onako kako treba), ali vidite i sami da je to nabrajanje. Da bi to izbjegli ista stvar se može reći ovako:

Vedranine kratke šiške otkrivale su velike i lijepe bademaste oči. Prekrasan osmijeh još je više naglasio Vedranino duguljasto lice.

Pripazite i da se držite nekog reda. Odozgora prema dolje. Dakle nemojte spomenuti cipele pa onda šešir i na kraju remen. Razumijemo. Ne trebate ići niti skroz u detalje, ne treba sad opisati svaki komad odjeće.

Pripazite da sastav bude pun pridjeva. I da ima kompoziciju.